શાવર સ્પીકરને બ્લ્યૂટૂથ કે વાઇફાઇથી કનેક્ટ કરીને બાથરૂમમાં ગમે ત્યાં લગાવી દેવા સિવાય તમારે કશું જ નથી કરવાનું. ઘણા લોકો એવા પણ જોવા મળે છે કે રેડિયો પર સવારનો શો ન સાંભળે તો ચાલે નહીં. આવા લોકો માટે પણ શાવર સ્પીકર બહુ કામનું છે. મોબાઇલ સાથે કનેક્ટ કરો અને મોબાઇલ ભલે બાથરૂમની બહાર હોય તમારા મનગમતા ગીત વાગે રાખશે. તમારે માત્ર તમારું ફેવરિટ પ્લેલિસ્ટ જ તૈયાર કરવાનું રહેશે. આ સ્પીકર એટલા સ્માર્ટ આવે છે કે તમે બરાબર શાવરની નીચે પણ તેને મૂકી દેશો તો પણ પાણી તેને બગાડશે નહીં.